open-index/open-wikipedia-markdown huggingface dataset:
Έλληνες της Βραζιλίας

μικρογραφία|Έλληνες της Βραζιλίας στην 22η γιορτή του μετανάστη, στο Σάο Πάολο της Βραζιλίας το 2017
Η **ελληνική κοινότητα της [[Βραζιλία|Βραζιλίας]]** αριθμεί περίπου 25-30 χιλιάδες Έλληνες. Η μεγαλύτερη ελληνική κοινότητα βρίσκεται στο Σάο Πάολο.

## Γνωστοί Ελληνοβραζιλιάνοι
*Κωνσταντίνος Ανδρέου
*Μιγκέλ Νικολέλης
*Σίλβιο Σάντος
*Κωνσταντίνος Τσαλής
*Παύλος Παπαϊωάννου

## Δείτε Επίσης
*Έλληνες
*Απόδημος Ελληνισμός

## Εξωτερικοί σύνδεσμοι
*Διμερείς σχέσεις μεταξύ Ελλάδας-Βραζιλίας

Ελληνες

Βραζιλια
Κατηγορία:Ελληνική διασπορά ανά χώρα
Θερμοταξία

Στη βιολογία με τον όρο **θερμοταξία** ή *θερμοτακτισμός* χαρακτηρίζεται γενικά η ενεργητική κίνηση με την οποία αντιδρούν διάφοροι μικροοργανισμοί και ιδιαίτερα οι φυτικοί στις μεταβολές της θερμοκρασίας του περιβάλλοντος.

Ιδιαίτερα μάλιστα χαρακτηριστική είναι η κίνηση ενός μύκητα, του γένους Fuligo, προς τη μία των επιφανειών ενός διηθητικού χάρτη. Αν η μια επιφάνεια έχει για παράδειγμα θερμοκρασία 33&nbsp;°C (Κελσίου) και η άλλη μικρότερη, που παραμένει σταθερή, τότε ο μύκητας κινείται προς την πρώτη επιφάνεια. Όταν όμως αυτή υπερβεί τους 33 βαθμούς, τότε ο μύκητας στρέφεται προς την άλλη επιφάνεια.

## Δείτε επίσης
*Θερμοφιλία

Κατηγορία:Κυτταρολογία
Θερμιδομετρία

**Θερμιδομετρία** ονομάζεται η μέτρηση της ποσότητας της θερμότητας που εκλύεται ή απορροφάται κατά τις θερμικές μεταβολές των σωμάτων και ειδικότερα η μέτρηση της ειδικής θερμότητας αυτών.

Η Θερμιδομετρία θεωρεί τη θερμότητα ως φυσικό σταθμητό μέγεθος όπου και χρησιμοποιεί ορισμένες θερμικές μονάδες που ορίζονται με βάση τη μεταβολή της θερμοκρασίας των διαφόρων σωμάτων και ιδίως του νερού όταν αυτό θερμαίνεται ή ψύχεται. Οι μονάδες αυτές είναι η θερμίδα και τα παράγωγά της.

Η μέτρηση των ποσοτήτων της θερμότητας και γενικά η Θερμιδομετρία στηρίζεται σε δύο βασικές αρχές:
# **Αρχή των αντιστρόφων μεταβολών**: Το ποσό της θερμότητας που παράγεται ή απορροφάται κατά τη μεταβολή της θερμοκρασίας είναι ανάλογο προς τη μάζα του σώματος και ανάλογο προς τη μεταβολή της θερμοκρασίας.
# **Αρχή της ισότητας των θερμικών ανταλλαγών** (σε θερμικά μονωμένο σύστημα): Το ποσό της θερμότητας που απορροφάται με την ανύψωση της θερμοκρασίας ενός σώματος κατά ορισμένους βαθμούς, είναι ίσο με το ποσό της θερμότητας που αποδίδεται, όταν ψυχθεί το σώμα, κατά ίδιο αριθμό βαθμών.

Οι θερμιδομετρικές εργασίες γίνονται με ειδικές συσκευές που ονομάζονται θερμιδόμετρα. Από τις μεθόδους που ακολουθούνται για τις θερμιδομετρικές μετρήσεις, άλλες στηρίζονται στη θερμοκρασιακή μεταβολή και άλλες σε θερμικές μεταβολές όπως είναι η τήξη, η καύση ή η εξαέρωση κ.λπ. Γενικά όμως παρατηρούνται τρεις κυρίως ομάδες μεθόδων:
* η μέθοδος των μιγμάτων, ή μέθοδος θερμοκρασιακών μεταβολών. 
* η μέθοδος μεταβολής φάσης και 
* οι ηλεκτρικές θερμιδομετρικές μέθοδοι, με τις οποίες επιτυγχάνονται μετρήσεις της ειδικής θερμότητας των στερεών, των ρευστών, της λανθάνουσας θερμότητας ατμοποίησης υγρών. 
Ειδική περίπτωση αποτελεί η ηλεκτρική θερμιδομετρία που βασίζεται στο φαινόμενο Πελτιέ (Peltier).

Η πλέον βασική δυσχέρεια στη Θερμιδομετρία είναι οι "παρασιτικές" θερμικές συναλλαγές που παρατηρούνται μεταξύ του συστήματος έρευνας και του περιβάλλοντος λόγω ακτινοβολίας, ή αγωγής ή μεταφοράς. Για τον περιορισμό αυτών γίνεται χρήση ανακλαστικών τοιχωμάτων και μονωτικών. Συνηθέστερα, εφόσον είναι δυνατόν, οι μετρήσεις πραγματοποιούνται στο κενό, ενώ το εξωτερικό περίβλημα διατηρείται στην ίδια θερμοκρασία με το σύστημα.

Κατηγορία:Θερμότητα
Ανιμπάλε ντε Γκάσπαρις

Ο **Ανιμπάλε ντε Γκάσπαρις** (, 9 Νοεμβρίου 1819 – 21 Μαρτίου 1892) ήταν Ιταλός αστρονόμος. Από το 1864 μέχρι το 1889 ήταν ο διευθυντής του Αστεροσκοπείου του Capodimonte στη Νάπολη.

Ο ντε Γκάσπαρις ανακάλυψε συνολικά εννέα αστεροειδείς, με πρώτο ανάμεσά τους την Υγιεία, τον δέκατο αστεροειδή που ανακαλύφθηκε στην Ιστορία, και τελευταίο τη Βεατρίκη.

Ο Ανιμπάλε ντε Γκάσπαρις τιμήθηκε με το Χρυσό Μετάλλιο της Βασιλικής Αστρονομικής Εταιρείας το 1851.

## Ονομάσθηκαν προς τιμή του
* Ο αστεροειδής 4279 Ντε Γκάσπαρις (4279 De Gasparis), που ανακαλύφθηκε το 1982.
* Ο κρατήρας Ντε Γκάσπαρις στο νότιο ημισφαίριο της Σελήνης.
* Οι Ρηγματώσεις Ντε Γκάσπαρις, ένα σχίσιμο της σεληνιακής επιφάνειας κοντά στον παραπάνω κρατήρα με μήκος 93 χιλιόμετρα.

## Αστεροειδείς που ανακάλυψε ο ντε Γκάσπαρις

## Βιβλιογραφικές αναφορές
* 
* 

Κατηγορία:Ιταλοί αστρονόμοι
Κατηγορία:Αστρονόμοι του 19ου αιώνα
Ευρυμέδων

Το όνομα **Ευρυμέδων** ή **Ευρυμέδοντας** μπορεί να αναφέρεται:

* Σε τέσσερα διαφορετικά πρόσωπα της ελληνικής μυθολογίας.
* Στον Ευρυμέδων (στρατηγός), Αθηναίο στρατηγό που διακρίθηκε κατά τον Πελοποννησιακό Πόλεμο.
* Στον **Ευρυμέδοντα τον Ιεροφάντη**, έναν Αθηναίο κατήγορο του Αριστοτέλη.
* Στον σύζυγο της αδελφής του Πλάτωνα και πατέρα του Σπεύσιππου, διαδόχου του Πλάτωνα στην Ακαδημεία (αναφέρεται από τον Διογένη τον Λαέρτιο, IV 1).
* Στον ποταμό Ευρυμέδοντα της Παμφυλίας που χύνεται στον κόλπο της Ατταλείας. Στα τουρκικά ονομάζεται Κιοπρουτσάι. Το 470 π.Χ. ο Κίμων νίκησε εκεί τους Πέρσες.
* Στον αστεροειδή Ευρυμέδοντα (5012 Eurymedon)

Κατηγορία:Αποσαφηνίσεις ονομάτων
Ευρυμέδοντας (μυθολογία)

Στην ελληνική μυθολογία με το όνομα **Ευρυμέδοντας** (***Ευρυμέδων***) αναφέρονται τα ακόλουθα τέσσερα διαφορετικά πρόσωπα:

# Βασιλιάς των Γιγάντων, που κατοικούσε μαζί με τους υπηκόους του στα πέρατα της Γης. Κόρη του ήταν η Περίβοια, η μητέρα του Ναυσίθοου. "Ναυσίθοον μὲν πρῶτα Ποσειδάων ἐνοσίχθων γείνατο καὶ Περίβοια, γυναικῶν εἶδος ἀρίστη, ὁπλοτάτη θυγάτηρ μεγαλήτορος Εὐρυμέδοντος, ὅς ποθ' ὑπερθύμοισι Γιγάντεσσιν βασίλευεν. ἀλλ' ὁ μὲν ὤλεσε λαὸν ἀτάσθαλον, ὤλετο δ' αὐτός· τῇ δὲ Ποσειδάων ἐμίγη καὶ ἐγείνατο παῖδα Ναυσίθοον μεγάθυμον, ὃς ἐν Φαίηξιν ἄνασσε· Ναυσίθοος δ' ἔτεκεν Ῥηξήνορά τ' Ἀλκίνοόν τε." Ομήρου, Οδύσσεια, η 60.                                  Μετάφραση (Αργύρης Εφταλιώτης / η 57-62) :                                                                                                                                                       "Πρώτα ο Ναυσίθος ήρθε, ο γιος του σείστη Ποσειδώνα και της Περίβοιας, που ήτανε περίσσια η ομορφιά της. Κόρη του μεγαλόκαρδου Ευρυμέδοντα στερνή ΄ταν εκείνη, των περήφανων Γιγάντων βασιλέα. Τους έχασε τους άμυαλους, και χάθηκε κι εκείνος. Με την Περίβοια πλάγιασε τότες ο κοσμοσείστης, και το Ναυσίθο γέννησε, το ρήγα των Φαιάκων."
# Ο ηνίοχος του Αγαμέμνονα, που είχε την ίδια τύχη με το αφεντικό του όταν επέστρεψαν στις Μυκήνες μετά τον Τρωικό Πόλεμο. Ο Όμηρος αναφέρει (*[[Ιλιάδα]]*, Δ 228) ότι αυτός ο Ευρυμέδοντας ήταν γιος του Πτολεμαίου, ενώ ο Παυσανίας γράφει ότι ο τάφος του Ευρυμέδοντα υπήρχε στις Μυκήνες.
# Γιος του Μίνωα και μιας Νύμφης που η *[[Βιβλιοθήκη Απολλοδώρου]]* (Γ 1, 2) ονομάζει Πάρεια ή Παρία, αλλά αυτό μπορεί να υποδηλώνει ότι απλώς ήταν από την Πάρο. Αυτή η εκδοχή υποστηρίζεται από το ότι ο Ευρυμέδοντας κατοικούσε στην Πάρο, μαζί με τους αδελφούς του Χρύση, Νηφαλίωνα και Φιλόλαο. Ο ήρωας Ηρακλής, όταν ταξίδεψε για να επιτελέσει τον ένατο άθλο του (να φέρει τη Ζώνη της Ιππολύτης), πέρασε από την Πάρο. Εκεί, δύο από τους συντρόφους του σκοτώθηκαν από τα παιδιά του Μίνωα. Ο Ηρακλής αγανάκτησε τότε και τους σκότωσε όλους. Μετά από αυτό, πολιόρκησε και την πρωτεύουσα του νησιού, αλλά οι κάτοικοι για να γλιτώσουν τον παρακάλεσαν να πάρει μαζί του δύο πρόσωπα, όποια ήθελε, για να αντισταθμίσει την απώλεια των δύο συντρόφων του. Ο Ηρακλής πήρε τον Αλκαίο και τον Σθένελο, τέκνα του Ανδρόγεω και εγγόνια του Μίνωα.
# Ο ένας από τους Καβείρους της Λήμνου, γιος του θεού Ηφαίστου και της Καβειρούς. Πήρε μέρος στην εκστρατεία του Διονύσου στην Ινδία.
## Δείτε επίσης
* Ευρυμέδοντας ήταν και ένα άλλο όνομα του Περσέως.
* Ο αστεροειδής Ευρυμέδων που ονομάζεται με τον αριθμό του 5012 Eurymedon και ανήκει στην Τρωική Ομάδα πήρε το όνομά του από τον ηνίοχο του Αγαμέμνονα.
## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ευρυμεδοντας
Κατηγορία:Παιδιά του Ηφαίστου
Κατηγορία:Γίγαντες
Κατηγορία:Βασιλείς της ελληνικής μυθολογίας
Εύρυμος

Στην ελληνική μυθολογία ο **Εύρυμος** ήταν ήρωας που καταγόταν από την Ώλενο της Αιτωλίας. Με τον Εύρυμο συνδέεται ένα περιστατικό με τους Διόσκουρους: Ο Εύρυμος συκοφάντησε τον Κάστορα στον αδελφό του, τον Πολυδεύκη. Ο Κάστορας ανέφερε αμέσως το συμβάν στον Πολυδεύκη και εκείνος, ως φημισμένος πυγμάχος που ήταν, σκότωσε τον Εύρυμο με τις γροθιές του.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ευρυμος
Θεομητορικές εορτές

**Θεομητορικές εορτές** ονομάζονται οι θρησκευτικές χριστιανικές εορτές που έχουν καθιερωθεί με τις «Δεσποτικές εορτές» και ειδικά για την Παναγία. Με αυτές τις εορτές τιμώνται γεγονότα του επίγειου βίου της από τη γέννηση έως και την Κοίμησή της.

Οι Θεομητορικές εορτές κατά την Ορθόδοξη και Καθολική εκκλησία είναι:

## Θεομητορικές Ορθοδόξου Εκκλησίας
* Η Υπαπαντή, συνδυασμένη Δεσποτική και Θεομητορική εορτή, που εορτάζεται στις 2 Φεβρουαρίου (έναρξη εορτασμού μετά την απόδοση των Φώτων, στις 15 Ιανουαρίου, και απόδοση εορτής στις 9 Φεβρουαρίου)
* Ο Ευαγγελισμός της Θεοτόκου που εορτάζεται στις 25 Μαρτίου
* Η Κοίμηση της Θεοτόκου, εορτάζεται στις 15 Αυγούστου
* Το Γενέσιο της Θεοτόκου, εορτάζεται στις 8 Σεπτεμβρίου
* Τα Εισόδια της Θεοτόκου, εορτάζεται στις 21 Νοεμβρίου 
* Η Σύλληψη της Θεοτόκου, που εορτάζεται στις 9 Δεκεμβρίου
* Η Σύναξη της Θεοτόκου, εορτάζεται στις 26 Δεκεμβρίου

## Θεομητορικές Καθολικής Εκκλησίας
* Η Υπαπαντή, που εορτάζεται στις 2 Φεβρουαρίου
* Ο Ευαγγελισμός της Θεοτόκου, που εορτάζεται στις 25 Μαρτίου
* Η Κοίμηση της Θεοτόκου, εορτάζεται στις 15 Αυγούστου
* Η Γέννηση της Θεοτόκου, εορτάζεται στις 8 Σεπτεμβρίου
* Η Άμωμος Σύλληψη, που εορτάζεται στις 8 Δεκεμβρίου.

## Σημειώσεις
Οι Θεομητορικές εορτές θεσπίστηκαν σε διάφορες εποχές των πρώτων αιώνων. Από τα γεγονότα της επίγειας ζωής της Θεοτόκου που εορτάζονται, μόνο η ο Ευαγγελισμός αναφέρεται στα ιερά ευαγγέλια. Τα άλλα γεγονότα, γνωστά στους πρώτους Χριστιανούς καταγράφηκαν σε διάφορα κείμενα που έστω και αν δεν περιλαμβάνονται στη Καινή Διαθήκη έχουν ιδιαίτερη βαρύτητα ως αρχαία εκκλησιαστική παράδοση στη ζωντάνια της θρησκευτικής συνείδησης. Άλλες θεομητορικές εορτές που δεν περιλαμβάνονται όμως στις κύριες είναι της Ζωοδόχου Πηγής, της Αγίας Σκέπης και Ρόδου του Αμάραντου προς τιμή των οποίων φέρονται πολλοί ιεροί ναοί.

Κατηγορία:Χριστιανικές εορτές και τελετές
Ευρυνόμη

Στην ελληνική μυθολογία με το όνομα **Ευρυνόμη** αναφέρονται τα ακόλουθα 5 διαφορετικά πρόσωπα:

# Θεότητα από τη γενιά των Τιτάνων, κόρη του Ωκεανού και της Τηθύος, δηλαδή μία από τις Ωκεανίδες. Πριν την εποχή του Κρόνου, η Ευρυνόμη συμβασίλευε με τον σύζυγό της Οφίων στον Όλυμπο, από όπου εκδιώχθηκε από τον Τιτάνα Κρόνο και τη Τιτανίδα Ρέα. Ο Οφίων και η Ευρυνόμη βρήκαν τότε καταφύγιο στη θάλασσα. Η Ευρυνόμη μαζί με τη Θέτιδα δέχθηκαν τον θεό Ήφαιστο όταν τον πέταξαν από τον Όλυμπο στη θάλασσα. Ο θεός Δίας ερωτεύθηκε την Ευρυνόμη και απέκτησαν μαζί τρεις κόρες, τις Χάριτες. Γιος της Ευρυνόμης ήταν και ο ποτάμιος θεός Ασωπός. Πανάρχαιος ναός της Ευρυνόμης υπήρχε στη Φιγάλεια, μέσα σε ένα δάσος από κυπαρίσσια. Το λατρευτικό άγαλμα της θεάς την παρίστανε από τη μέση και πάνω ως γυναίκα και από τη μέση και κάτω ως ψάρι. Τον ναό αυτό τον άνοιγαν οι κάτοικοι της Φιγαλείας μόνο μια φορά τον χρόνο, πάντα την ίδια ημέρα, και προσέφεραν θυσίες στη θεά. Πιστευόταν ακόμα ότι «Ευρυνόμη» ήταν μία επίκληση της θεάς Αρτέμιδος.
# Κόρη του βασιλιά Νίσου των Μεγάρων και μητέρα του ήρωα Βελλεροφόντη από τον Ποσειδώνα, σύμφωνα με τον Ησίοδο (*Κατάλογος 7*) και τον Υγίνο (157).
# Σύζυγος του Λυκούργου σύμφωνα με τη *[[Βιβλιοθήκη Απολλοδώρου]]* (Γ 9, 2), μητέρα του Αμφιδάμαντα, του Αγκαίου, του Επόχου και του Ιάσου. Σύμφωνα όμως με άλλες παραδόσεις, σύζυγος του Λυκούργου ήταν η Κλεοφύλη ή η Αντινόη.
# Κόρη του Ιφίτου και μητέρα του Αδράστου από τον Ταλαό, σύμφωνα με τον Υγίνο (70). Συνήθως όμως ως μητέρα του Αδράστου αναφέρεται η Λυσιμάχη ή η Λυσιάνασσα.
# Κυρία επί των τιμών της Πηνελόπης, αναφερόμενη στην *[[Οδύσσεια]]*.

* Ο αστεροειδής 79 Ευρυνόμη (79 Eurynome), που ανακαλύφθηκε το 1863, πήρε το όνομά του από τα παραπάνω μυθικά πρόσωπα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδοτ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Ωκεανίδες
Κατηγορία:Οδύσσεια
Κατηγορία:Θνητές γυναίκες του Δία
Λύρη Μαγνησίας

Η **Λύρη** είναι οικισμός του χωριού Προμύρι της Θεσσαλίας στο Πήλιο και την Περιφερειακή Ενότητα Μαγνησίας.

## Γενικά στοιχεία
Η Λύρη βρίσκεται στο νοτιοανατολικότερο άκρο της Μαγνησίας, στα πόδια του ομώνυμου πηλιορείτικου οικισμού σε υψόμετρο 20 μέτρων. Απέχει 20 χιλιόμετρα Α.-ΝΑ. από την Αργαλαστή (έδρα του δήμου) και 65 χιλιόμετρα ΝΑ. από το Βόλο. Η παραλία της Λύρης βρέχεται από τα πεντακάθαρα νερά του Αιγαίου πελάγους, διαθέτει αμμουδιά με πολλή πέτρα και ψιλό πετραδάκι και δεν υπάρχει κάποια οργάνωση, μη παρέχοντας στον επισκέπτη κάποιες ανέσεις όπως ομπρέλες και ξαπλώστρες ή ναυαγοσώστη. Αυτή ακριβώς η απομόνωσή της είναι που έλκει αρκετό κόσμο, που την επισκέπτονται για να απολαύσουν τα καλοκαιρινά τους μπάνια. 

Η Λύρη διαθέτει θέα στο νησί της Σκιάθου, που βρίσκεται απέναντι, αλλά και στο Άγιο Όρος, αρκετά καλντερίμια που ξεκινούν και καταλήγουν σε αυτή (για τους λάτρεις της πεζοπορίας μέσα στη φύση) και πολλά υπόγεια ρεύματα, που την καθιστούν ιδανική για διάφορα θαλάσσια σπορ.

Στον οικισμό της Λύρης υπάρχουν ενοικιαζόμενα δωμάτια ή διαμερίσματα και μια ταβέρνα . Ο οικισμός, τα χνάρια του οποίου ανάγονται μέχρι την εποχή της αρχαιότητας, ιδρύθηκε από τους κατοίκους του γειτονικού Προμυρίου, έπειτα από σφαγή που δέχτηκε το χωριό τους. Στις 23 Αυγούστου  διοργανώνεται  πανηγύρι που προς τιμήν της γιορτής της εκκλησίας της Παναγίας.

## Εναλλακτικός τουρισμός

Η Λύρη υπάρχει η δυνατότητα για εναλλακτικό τουρισμό αφού διαθέτει τις προϋποθέσεις για:

# Πεζοπορία (με πολλά παλιά μονοπάτια ανοιγμένα από την τοπική ομάδα "Φίλοι των Καλντεριμίων Νότιου Πηλίου".
# Διάφορα θαλάσσια σπορ όπως Surfing, καγιάκ, κ.α. (η παραλία της Λύρης είναι γνωστή για τα υπόγεια ρέματα που έχει.
# Θρησκευτικό Τουρισμό (το εκκλησάκι της Λύρη το οποίο είναι φτιαγμένο πάνω στο ναό της Ήρας, αλλά και άλλα εκκλησάκια σε τριγύρω περιοχές όπως της Θεοτόκου που είναι φτιαγμένο από το 1771 και μετά αλλά και απομεινάρια πρώην εκκλησία).
# Ποδηλασία (οι διαδρομές είναι δύσκολες όμως λόγω μεγάλης ανισοπεδότητας).
# Ελεύθερο κάμπινγκ, είτε στο βουνό είτε στις παραλίες.
# Παρατήρηση της βιοποικιλότητας (η Λύρη αλλά και τριγύρω υπάρχει μια μεγάλη βιοποικιλότητα κρυμμένη για να την βρει ο κάθε επισκέπτης).

## Εξωτερικοί σύνδεσμοι
*Δήμος Νοτίου Πηλίου
*ΚΤΕΛ Νομού Μαγνησίας Α.Ε. 

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Νοτίου Πηλίου
Αγία Θεοκτίστη

Η **Αγία Θεοκτίστη** (πιθανός χρόνος θανάτου: 872 ή 885) καταγόταν από τη Μήθυμνα της Λέσβου. Από ηλικίας 20 ετών αφιερώθηκε στο μοναχικό βίο και τη φιλανθρωπία. Ίδρυσε, στη Μονή που μόναζε, εργαστήριο ραπτικής και υφαντικής, στο οποίο και έβρισκαν εργασία άπορες νέες και του οποίου τα έσοδα διέθετε υπέρ πτωχών οικογενειών. 

Όταν συνελήφθη μαζί με άλλες γυναίκες από πειρατές, κατόρθωσε να διαφύγει στη Πάρο, όπου και εκεί συνέχισε την ευσεβή και φιλάνθρωπη δράση της. Οι Πάριοι τιμώντας την Αγία της αφιέρωσαν ένα από τα παρεκκλήσια της Εκατονταπυλιανής.

Τον βίο της συνέγραψε ο Άγιος Συμεών ο Μεταφραστής, ο οποίος έζησε την περίοδο 886-912.

Σήμερα τιμάται η μνήμη της, ως τοπική Αγία της Πάρου και στην Κώμη της Λέσβου στις 9 Νοεμβρίου.

## Πηγές
**Νεώτερον Εγκυκλοπαιδικόν Λεξικόν Ηλίου* τ.9ος σ.550


Θεοκτιστη
Θεοκτιστη
Κατηγορία:Βυζαντινοί του 9ου αιώνα
Σκαλάνι Ηρακλείου

Το **Σκαλάνι** (επίσημο: *Σκαλάνιον*) είναι χωριό και έδρα ομώνυμης κοινότητας του Δήμου Ηρακλείου στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος του νομού Ηρακλείου. Η θέση του είναι νοτιοανατολικά του υψώματος Προφήτης Ηλίας. Η απόστασή του από το Ηράκλειο είναι 10,8 χλμ. Οι κάτοικοι ασχολούνται με την ελαιοκομία και με την αμπελοκαλλιέργεια. Παράγει σταφίδα και λάδι και μεταξύ άλλων στο χωριό λειτουργεί ΟΤΕ, πλατεία, Δημοτικό σχολείο και νηπιαγωγείο και υδρεύεται από την πηγή Φουντάνα. Στον οικισμό βρίσκονται οι εκκλησίες του Αγίου Ιωάννη του Προδρόμου, με πανήγυρη στις 29 Αυγούστου,  και του Αγίου Γεωργίου. Το 1980, έπειτα από έρευνα, ήρθε στο φως το ερειπωμένο μοναστήρι του Αγίου Μηνά στην περιοχή Αποσάμι. Πρόκειται για το μοναδικό μοναστήρι του αγίου σε ολόκληρη την Κρήτη.

## Ιστορικά στοιχεία
Σε πολλά συμβόλαια (1271, 1281, 1301, 1302) αναφέρεται *Scalarea, Acalari, Scallare, Schallaro*, όμως προφανώς πρόκειται για λανθασμένη γραφή ή εσφαλμένης ανάγνωσης. Σε νεότερα έγγραφα αναφέρεται με τη σωστή ονομασία. Το 1320 το βρίσκουμε *Scalani* στο Catasticum Sanctorum Apostolorum μεταξύ των χωριών της *Paracandia*, δηλαδή της περιοχής της πόλης.Το 1583 αναγράφεται *Scalagni et Camignó* με 204 κατοίκους και τότε στην επαρχία Πεδιάδος. Η τοποθεσία που βρισκόταν το χωριό Καμινό δεν είναι γνωστό. Την ίδια περίοδο ήταν φέουδο του Μάρκου Σαλαμών. Το 1583 διατέθηκε από τον ίδιο για δωρεές στους γιούς του.

Στην ενετική απογραφή του 1583 αναφέρονται δύο οικισμοί, *Spiglia Epano* με 55 κατοίκους και *Spiglia Catto* με 42 κατοίκους στην επαρχία Πεδιάδος. Ο Φραντσέσκο Μπαζιλικάτα το 1630 το αναφέρει ως *Scalagni* και στην τουρκική απογραφή του 1671 ως *Iskalani*. Στην αιγυπτιακή απογραφή του 1834 ως *Scalara* με 10 χριστιανικές και 6 τουρκικές οικογένειες. Στην απογραφή του 1881 είχε 321 Χριστιανούς και 159 Τούρκους κατοίκους.

Στις αρχές Ιουνίου του 1941, τα γερμανικά στρατεύματα Κατοχής προχώρησαν σε εκτελέσεις κατοίκων του χωριού ως αντίποινα για τις απώλειες που υπέστησαν λίγες μέρες νωρίτερα κατά τη διάρκεια της μάχης της Κρήτης.

## Διοικητικά - πληθυσμιακά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τον οικισμό Σπήλια αποτελούν την κοινότητα Σκαλανίου που υπάγεται στη δημοτική ενότητα Ηρακλείου του δήμου Ηρακλείου ενώ σύμφωνα την απογραφή του 2011 έχει πληθυσμό 1.180 κατοίκους.

Δείτε: ***[[Κοινότητα Σκαλανίου]]***

Πορεία πληθυσμού σύμφωνα με τις απογραφές:

## Βιβλιογραφία
* 

## Εξωτερικοί σύνδεσμοι
*Το ερειπωμένο μοναστήρι του Αγίου Μηνά

## Παραπομπές


Σκαλανι
Σκαλανι
Φυσικός σχεδιασμός

Ο **φυσικός σχεδιασμός** (*Physical Planning*) αποτελεί μέρος του πολεοδομικού σχεδιασμού και αναφέρεται αμιγώς στη σχεδιαστική δραστηριότητα που αναπτύσσεται κατά την εκπόνηση μιας πολεοδομικής μελέτης ανάπτυξης ή διαμόρφωσης ενός οικιστικού συνόλου. 

Η βασική διαφοροποίηση του φυσικού σχεδιασμού από τον σχεδιασμό γενικότερα εστιάζεται στο τελικό αποτέλεσμα. Ο πρώτος παράγει σχέδια ενώ ο δεύτερος παράγει προγράμματα ή σύνθετα προγράμματα που πλαισιώνονται από σχέδια.

Ο συνδυασμός του φυσικού σχεδιασμού και του πολεοδομικού κανονισμού συνθέτουν τη βασική εικόνα μιας πολεοδομικής μελέτης.

Κατηγορία:Χωροταξία - Πολεοδομία
Κνωσός Ηρακλείου

Η **Κνωσός** ή **Κνωσσός** είναι οικισμός της Κρήτης στην Περιφερειακή Ενότητα Ηρακλείου.

## Γενικά στοιχεία
Η Κνωσός βρίσκεται περίπου 6 χλμ. νοτιοανατολικά από το κέντρο του Ηρακλείου σε υψόμετρο 120 μέτρα, δυτικά και δίπλα στον αρχαιολογικό χώρο της Κνωσού. Ως ξεχωριστός οικισμός αναφέρεται επίσημα για πρώτη φορά το 1928, γραμμένος *Κνωσσός* (δηλ. με δύο "σ"), να προσαρτάται στον τότε Δήμο Ηρακλείου. Το 1961 προσαρτήθηκε στο χωριό ο καταργούμενος οικισμός Μακρύς Τοίχος. Σύμφωνα με το σχέδιο Καλλικράτης και με την τροποποίησή του Κλεισθένης Ι, ανήκει στην κοινότητα Ηρακλείου που υπάγεται στη δημοτική ενότητα Ηρακλείου του δήμου Ηρακλείου ενώ σύμφωνα την απογραφή του 2011 έχει πληθυσμό 300 κατοίκους.

## Παραπομπές


Βουτ
Βουτ
Πολεοδομικός κανονισμός

**Πολεοδομικός Κανονισμός** είναι το κείμενο που καθορίζει τις πολεοδομικές παραμέτρους ανάπτυξης μιας πολεοδομικής ενότητας. Ο παραπάνω κανονισμός καθορίζεται από πολεοδομική μελέτη που έχει εκπονηθεί στα όρια μιας πολεοδομικής ενότητας ενός οικιστικού συνόλου. Στον πολεοδομικό κανονισμό αναφέρονται οι όροι δόμησης για την ανάπτυξη ενός οικιστικού συνόλου. 

Ο πολεοδομικός σχεδιασμός αποτελείται από τον πολεοδομικό κανονισμό και μια σειρά σχέδιων που δημιουργήθηκαν  ως αποτέλεσμα της διαδικασίας που λέγεται φυσικός σχεδιασμός.

Μερικά χαρακτηριστικά στοιχεία που καθορίζονται από τον πολεοδομικό κανονισμό είναι: ο Συντελεστής δόμησης, η αρτιότητα οικοπέδου, το μέγιστο ύψος των κτιρίων, τις επιτρεπόμενες χρήσεις των κτηρίων, τους χώρους οργανωμένου πρασίνου εντός ΟΤ και άλλα στοιχεία που συνθέτουν την ανάπτυξη των κτιριακών εγκαταστάσεων ενός οικιστικού συνόλου.



Κατηγορία:Χωροταξία - Πολεοδομία
Κατηγορία:Δόμηση
Κατηγορία:Αρχιτεκτονική
Στάβιες Ηρακλείου

μικρογραφία|Το Ηρώο των Σταβίων
Οι  **Στάβιες**  (επίσημο: αι **Στάβιαι**) είναι χωριό και έδρα ομώνυμης κοινότητας του Δήμου Γόρτυνας στην Περιφερειακή Ενότητα Ηρακλείου της Κρήτης. Ανήκε στην Επαρχία Μονοφατσίου του νομού Ηρακλείου. Βρίσκεται στα 10 χλμ. δυτικά του Ασημίου, κτισμένος στη νότια παρυφή της πεδιάδος της Μεσαράς.

Οι κάτοικοι ασχολούνται ιδίως με τη γεωργία και παράγονται λάδι, σουλτανίνα, δημητριακά και κτηνοτροφικά φυτά. Η απόστασή του από το Ηράκλειο είναι 60,4 χλμ. Στο χωριό βρίσκεται η εκκλησία της Κοιμήσεως της Θεοτόκου. Δεν λειτουργούν σχολεία, οι μαθητές/τριες φοιτούν στα σχολεία της Βαγιονιάς και του Ασημίου.
## Ιστορικά στοιχεία
Η πρώτη μνεία στις Στάβιες γίνεται σε έγγραφο του Δουκικού Αρχείου του Χάντακα, το 1370. Πιστεύεται ότι πιθανότατα ήταν οικισμός των ρωμαϊκών χρόνων και να ιδρύθηκε από κατοίκους της *Stabia* , η οποία είχε καταστραφεί το 79 με την έκρηξη του Βεζουβίου.  Στις  ενετικές απογραφές αναφέρονται οι Στάβιες  με το όνομα *Tavies*  με 206 κατοίκους το 1583  και στο Κ98 ο Ακάματος με το όνομα *Acamato* και 119 κατοίκους. Το ίδιο χωριό είχε 4 μουσουλμανικές οικογένειες το 1834 και 46 μουσουλμανικές κατοίκους το 1881. Το Φουρνοφάραγγο το βρίσκουμε στον κατάλογο του 1583 με 22 κατοίκους και στην απογραφή του 1834 με 5 μουσουλμανικές οικογένειες και 1 χριστιανική, ενώ το 1881 είχε 103 Χριστιανούς. Το 1842 αναφέρεται ότι στα ανατολικά του χωριού ήταν ναός του Αγίου Γεωργίου του Κουλουρίτη, σε αρχαία τοποθεσία με αυτό το όνομα. Τα Καπετανιανά αναφέρονται στην απογραφή του 1834 με 30 χριστιανικές οικογένειες και το 1881 με 201 Χριστιανούς. Στο χωριό αυτό στη θέση Μετζολατί κοντά στην κορυφή του Κόφινα βρισκόταν ιερό κορυφής, το οποίο χρονολογείται από τη Μεσομινωική περίοδο. Πιστεύεται ότι χρησιμοποιούνταν για ιεροτελεστίες, καθώς ανακαλύφθηκαν στις γύρω σπηλιές διάφορα ειδώλια και αναθήματα.

## Διοικητικά στοιχεία
Ως οικισμός αναφέρονται επίσημα, με την παλιά τους ονομασία *Στάβγιες*, το 1925 στο ΦΕΚ 27Α - 31/01/1925 να ορίζονται έδρα της ομώνυμης νεοϊδρυθείσας κοινότητας. Το 1940 μετονομάστηκαν σε *Στάβιαι*. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τους οικισμούς  Άγιος Ιωάννης, Ακάμωτος, Καπετανιανά και Φουρνοφάραγγο αποτελούν την κοινότητα Σταβιών που υπάγεται στη δημοτική ενότητα Κοφινά του Δήμου Γόρτυνας και σύμφωνα την απογραφή του 2021 έχει πληθυσμό 467 κατοίκους.

Δείτε ***[[Κοινότητα Σταβιών]]***

## Παραπομπές


## Πηγές
* 

## Εξωτερικοί σύνδεσμοι
*Στοιχεία για τα χωριά του Δήμου Κόφινα.
*Ιστοσελίδα Δήμου Γόρτυνας
*Ιστοσελίδα Δήμου Κόφινα

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Κόφινα
Κατηγορία:Δήμος Γόρτυνας
Τζόνι Ρεπ

Ο **Τζόνι Ρεπ** είναι  Ολλανδός πρώην διεθνής ποδοσφαιριστής που διακρίθηκε ως επιθετικός.

## Βιογραφία
Γεννήθηκε στις 25 Νοεμβρίου του 1951. Έχει αγωνιστεί στον μεγάλο ΑΦΚ Άγιαξ της δεκαετίας του 1970 καθώς και στις Βαλένθια, Μπαστιά, ΑΣ Σαιντ-Ετιέν, ΠΕΚ Ζβόλε και Φέγενορντ, ενώ έκλεισε την καριέρα του στην Χάαρλεμ.

Με την εθνική ομάδα της Ολλανδίας συμμετείχε στα Παγκόσμιο Κύπελλο του 1974 και 1978, όπου η Ολλανδία έφτασε μέχρι τον τελικό, ενώ σε 42 συνολικές παρουσίες με το εθνόσημο και πέτυχε 12 γκολ.

## Καριέρα
* 1971-75:Άγιαξ 97/41
* 1975-77:Βαλένθια 55/22
* 1977-79:Μπαστιά 65/33
* 1979-83:Σεντ Ετιέν 131/44
* 1983-84:Τσβόλε 32/5
* 1984-86:Φέγενορντ 43/5
* 1986-87:Χάρλεμ 5/0

## Παραπομπές


## Εξωτερικοί σύνδεσμοι
 
*  

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Παγκοσμίου Κυπέλλου 1978
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές ΠΕΚ Ζβόλε
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ισπανία
Συνηγορικός σχεδιασμός

Ο **συνηγορικός σχεδιασμός** (αγγλικά: advocacy planning) αναφέρεται στον αρχιτεκτονικό και πολεοδομικό σχεδιασμό χάριν ιδιωτικών συμφερόντων, συνήθως αδυνάμων υπο-ομάδων του πληθυσμού μιας πόλης, ιδίως σε περιπτώσεις εναντίωσης σε επιθετικό σχεδιασμό των πολεοδομικών αρχών, κρατικών ιδρυμάτων ή λοιπούς αρμόδιους φορείς. Αφορά ειδικά σχεδιασμένες δράσεις για την αντιμετώπιση ειδικών ζητημάτων ομάδων του πληθυσμού, όπως μειονοτήτων.

Ο όρος εισήχθη στη βιβλιογραφία το 1965 από τον αμερικανό Paul Davidoff. Προέρχεται από τα συνθετικά "συνήγορος" και πολεοδομικός "σχεδιασμός", καθώς συνήθως η ομάδα που θίγεται προσφεύγει στην εκπροσώπησή της από συνήγορο. Εντάσσεται στις προσεγγίσεις σχεδιασµού που έδωσαν έµφαση όχι τόσο στο αντικείµενο,  
όσο στην εσωτερική «σωµατειακή» οργάνωση, δοµή και αποτελεσµατικότητα των
φορέων του σχεδιασµού και διακρίνεται για τον καθοδηγητικό του χαρακτήρα.

Ο συνηγορικός σχεδιασμός μπορεί να εστιάζεται στις περιβαλλοντολογικές και πολεοδομικές συνθήκες που διαμορφώνονται μεταξύ δύο περιοχών, ή ακόμη και σε επίπεδο γειτονιάς και δρόμου. Μελετά τις ανισότητες που μπορεί να διαμορφωθούν μεταξύ του περιβάλλοντος που απολαμβάνει μια ομάδα εις βάρος μιας άλλης. Παρά ταύτα, η μικροσκοπική μελέτη μπορεί να προκαλέσει ευρύτερα προβλήματα στα πλαίσια μιας ευρύτερης κοινότητας που σχετίζονται με ζητήματα αειφόρου ανάπτυξης

Χαρακτηριστικό παράδειγμα εφαρμογής συνηγορικού σχεδιασμού αποτελεί ο ARCH (Architects' Renewal Committee in Harlem), ένα σωματείο που ιδρύθηκε το 1964 από τον αρχιτέκτονα Richard Hatch. 

## Παραπομπές



Κατηγορία:Χωροταξία - Πολεοδομία
Κατηγορία:Νομική επιστήμη
Ταξιάρχης (αποσαφήνιση)

**Ταξιάρχες** στην εκκλησιαστική παράδοση ονομάζονται οι αρχάγγελοι Γαβριήλ και Μιχαήλ. 

## Ελληνικά τοπωνύμια
* Ταξιάρχης Αιτωλοακαρνανίας
* Ταξιάρχης Γρεβενών
* Ταξιάρχης Εύβοιας
* Ταξιάρχης Ιωαννίνων
* Ταξιάρχης Καρδίτσας
* Ταξιάρχης στα Μονοίτσια Νάξου
* Ταξιάρχης Χαλκιδικής

## Κύριο όνομα
* Ταξιάρχης (όνομα)

## Πλοία

* Ε/Γ - Ο/Γ Ταξιάρχης -  Πλοίο της NEL Lines

## Άλλες χρήσεις
* Ταξιάρχης του Φοίνικος

## Δείτε επίσης
*Ταξιάρχες

Κατηγορία:Αποσαφηνίσεις ελληνικών τοπωνυμίων
Κατηγορία:Αρχάγγελοι
Επαιτικά τάγματα

**Επαιτικά τάγματα** ονομάστηκαν μοναστικά τάγματα των οποίων βασική αρχή ήταν η αποποίηση κάθε περιουσίας (ατομικής ή συλλογικής) και η εναπόθεση της επιβίωσής στους στην επαιτεία.

## Ιστορία
Ο Άγιος Φραγκίσκος της Ασσίζης, γιος ενός πλουσίου εμπόρου, εγκατέλειψε την οικογένεια και την σταδιοδρομία του για να ζήσει στη φτώχεια. Ίδρυσε ένα νέο τάγμα Φραγκισκιανών μοναχών που, σε αντίθεση με τα παλαιότερα θρησκευτικά τάγματα, ταξίδευαν ως περιπλανώμενοι κήρυκες και ζητιάνευαν την τροφή τους.

Το κίνημα αυτό βρήκε μεγάλο λαϊκό έρεισμα και ενθουσιασμό και διαδόθηκε γρήγορα στις αναπτυσσόμενες πόλεις της βόρειας Ευρώπης. Το φαινομενικά παρόμοιο Τάγμα των Δομινικανών, που ιδρύθηκε από τον Άγιο Δομίνικο έριξε το βάρος στα κηρύγματα ενάντια στις αιρέσεις. Βρισκόταν πιο κοντά στο πνεύμα του καθολικισμού από τους **Φραγκισκιανούς**, που κατηγορήθηκαν ως αιρετικοί τον 13ο αιώνα.

Κατηγορία:Καθολικά μοναστικά τάγματα
SAAB

thumb|Αεροσκάφος τύπου SAAB 2000
Η **SAAB** (**S**venska **A**eroplan **A**ktie**B**olaget / Σουηδικά Αεροσκάφη ΑΕ) είναι μια σουηδική εταιρία κατασκευής αεροσκαφών και η μεγαλύτερη αμυντική βιομηχανία της Σουηδίας, κατασκευάστρια μεταξύ πολλών άλλων του μαχητικού αεροσκάφους Gripen. Η εταιρία ιδρύθηκε το 1937. Μέχρι το 1995, της ανήκε και η κατασκευαστική εταιρία φορτηγών Scania. Το τμήμα κατασκευής αυτοκινήτων SAAB Automobile ιδρύθηκε το 1947, ενώ το 1990 έγινε ανεξάρτητο. Την ίδια χρονιά ο όμιλος της Αμερικανικής General Motors εξαγόρασε το ήμισυ των μετοχών του κλάδου των επιβατηγών αυτοκινήτων για να πουληθεί εξ ολοκλήρου στον Αμερικανικό κολοσσό δέκα χρόνια αργότερα, το έτος 2000.

Στις 26 Ιανουαρίου 2010, μετά από πολύμηνες διαπραγματεύσεις για την εξαγορά της Saab Automobile από την ολλανδική Spyker, επετεύχθη συμφωνία επί του θέματος. Το συμβόλαιο μεταξύ της General Motors και της Spyker για την εξαγορά της Saab περιλάμβανε τίμημα 400 εκατομμυρίων δολαρίων, από τα οποία τα 74 θα ήταν σε μετρητά και τα υπόλοιπα σε μετοχές. Μάλιστα επρόκειτο να υπάρξει δανειοδότηση ύψους 564 εκατομμυρίων δολαρίων από την Ευρωπαϊκή Τράπεζα Επενδύσεων, με εγγυήτρια την κυβέρνηση της Σουηδίας. Τελικώς όμως, τον Μάιο του 2014 η παραγωγή αυτοκινήτων σταμάτησε οριστικά.

Ωστόσο, η SAAB εξακολουθεί να παράγει συστήματα αεροναυπηγικής, χερσαία, ναυτικά συστήματα, συστήματα ασφαλείας και συστήματα αεροδιαστημικής.

## Παραπομπές


## Εξωτερικοί σύνδεσμοι
* 

Κατηγορία:Εταιρείες κατασκευής αεροσκαφών
Κατηγορία:Επιχειρήσεις στη Σουηδία
Δήμος Δωδώνης (πρόγραμμα Καποδίστριας)

thumb|200px|Η θέση του δήμου στο νομό Ιωννίνων
Ο **Δήμος Δωδώνης** ήταν δήμος του Νομού Ιωαννίνων ο οποίος συστάθηκε το 1998, στο πλαίσιο της εφαρμογής του Νόμου "Καποδίστριας", και καταργήθηκε το 2011, με την εφαρμογή του Σχεδίου "Καλλικράτης". 

Αποτελείτο από τα δημοτικά διαμερίσματα: Μελιγγοί, Μαντείο, Δωδώνη, Δραμεσιοί, Κωστάνιανη, Μπέρκο, Αγία Αναστασία, Ψήνα, Δραγοψά, Πολύγυρος και Ελευθεροχώρι.

Δήμος Δωδώνης
Δωδωνης
Τιτικάκα

Η λίμνη **Τιτικάκα** βρίσκεται στη Νότιο Αμερική σε οροπέδιο των Άνδεων, στα σύνορα της Βολιβίας και του Περού και σε υψόμετρο 3.812 μέτρων πάνω από τη θάλασσα. Είναι η σε μεγαλύτερο υψόμετρο πλεύσιμη λίμνη του κόσμου. Σε όγκο νερού είναι επίσης η μεγαλύτερη στην Νότια Αμερική.

Έχει συνολική επιφάνεια περίπου 8400 τετραγωνικών χιλιομέτρων και το βαθύτερο σημείο της εντοπίζεται στα 280 μέτρα περίπου. Εκτείνεται από βορειοδυτικά προς νοτιοανατολικά σε μήκος 190 χιλιομέτρων. Το πλατύτερο σημείο της έχει εύρος 80 χιλιομέτρων. 

Το νερό της λίμνης είναι βρόχινο ή προέρχεται από την τήξη των πάγων στις οροσειρές που την περιβάλλουν.

Η λίμνη Τιτικάκα τροφοδοτείται από πέντε κυρίως ποταμούς που εκβάλλουν σε αυτήν, τους: Ράμις, Κοάτα, Ιλάβε, Ουανκανέ (Huancané) και Σούτσεζ. Στη λίμνη υπάρχουν ένα μεγάλο νησί και 41 μικρότερα νησιά, ορισμένα από τα οποία είναι τεχνητά.

Ο πληθυσμός γύρω απο τη λίμνη και στην ομώνυμη παραλίμνια πόλη διατηρεί ακόμη κάποιες από τις παραδόσεις των Ίνκας, με κύρια ασχολία την αλιεία και τη χειροτεχνία. 

Το βολιβιανό Ναυτικό χρησιμοποιεί την λίμνη για την διεξαγωγή ασκήσεων, παρά το γεγονός ότι η Βολιβία είναι περίκλειστη χώρα.

## Φωτογραφίες

Αρχείο:laketiticaca.jpg|Η λίμνη Τιτικάκα όπως φαίνεται απο την πόλη Πούνο
Αρχείο:Titicaca Lake.jpg|Θέα από το νησί Τακίλε
Αρχείο:Copacabana.jpg|Κοπακαμπάνα (Βολιβία)


## Παραπομπές


Κατηγορία:Λίμνες του Περού
Κατηγορία:Λίμνες της Βολιβίας
Βραβεία Βρετανικής Ακαδημίας Κινηματογράφου 2007

Η **61<sup>η</sup> απονομή των Βραβείων της Βρετανικής Ακαδημίας Κινηματογράφου**, γνωστών και ως **Βραβείων BAFTA**, έλαβε χώρα στις 10 Φεβρουαρίου 2008 στο *Royal Opera House* του Λονδίνου για να τιμήσει τις καλύτερες επιδόσεις για το έτος 2007. 

Την κούρσα των υποψηφιοτήτων οδήγησε η ταινία *[[Εξιλέωση (ταινία)|Εξιλέωση]]* (Atonement) του Τζο Ράιτ, η οποία τελικά αναδείχτηκε και ταινία της χρονιάς. Τέσσερα βραβεία απέσπασε η γαλλική ταινία *[[Ζωή σαν Τριαντάφυλλο]]*, με θέμα τη ζωή της Εντίτ Πιάφ. Ειδικό βραβείο για την προσφορά του στον κινηματογράφο έλαβε ο Άντονι Χόπκινς, ενώ για την προσφορά του στον βρετανικό κινηματογράφο τιμήθηκε ο Μπάρυ Γουίλκινσον http://www.imdb.com/name/nm0929343/. 

## Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά.

## Αριθμητικά στοιχεία
Περισσότερες Βραβεύσεις:
* **4 / 7** &nbsp;*[[Ζωή σαν Τριαντάφυλλο]]*
* **3 / 9** &nbsp;*[[Καμιά Πατρίδα για τους Μελλοθάνατους]]*
* **2 / 14** &nbsp;*[[Εξιλέωση (ταινία)|Εξιλέωση]]*
* **2 / 6** &nbsp;*[[Το τελεσίγραφο του Μπορν]]*
* **1 / 9** &nbsp;*[[Θα χυθεί αίμα]]*
* **1 / 5** &nbsp;*Μάικλ Κλέιτον*
* **1 / 5** &nbsp;*[[Οι ζωές των άλλων]]*
* **1 / 3** &nbsp;*Control*
* **1 / 2** &nbsp;*Το Σκάφανδρο και το Παπιγιόν*
* **1 / 2** &nbsp;*Juno*
* **1 / 2** &nbsp;*This Is England*
* **1 / 1** &nbsp;*Το Αστέρι του Βορρά*
* **1 / 1** &nbsp;*[[Ο Ρατατούης]]*

Λιγότερες Βραβεύσεις:
* **0 / 2** &nbsp;*[[Επικίνδυνες υποσχέσεις]]*
* **0 / 2** &nbsp;*[[Ο Χάρι Πότερ και το Τάγμα του Φοίνικα (ταινία)|Ο Χάρι Πότερ και το Τάγμα του Φοίνικα]]*
* **0 / 2** &nbsp;*Lust, Caution (Se, jie)*
* **0 / 2** &nbsp;*[[Sweeney Todd: Ο Φονικός Κουρέας της Οδού Φλιτ (ταινία, 2007)|Sweeney Todd: Ο Φονικός Κουρέας της Οδού Φλιτ]]*
* **0 / 3** &nbsp;*Χαρταετοί Πάνω από την Πόλη*
* **0 / 4** &nbsp;*Ελισσάβετ: Η Χρυσή Εποχή*
* **0 / 5** &nbsp;*[[American Gangster]]*

## Αναφορές


## Εξωτερικοί σύνδεσμοι
* Επίσημη ιστοσελίδα της Ακαδημίας.
* Οι νικητές στο IMDb. 

2007
BAFTA
Πίτα (νήσος)

300px|μικρογραφία|δεξιά|Η '''Πίτα ''' είναι το μεσαίο νησάκι, μεταξύ Αντιγόνης και Χάλκης.

Η **Πίτα** (τουρκ. *Kaşık*, κουτάλι) είναι το μικρότερο από τα νησιά του συμπλέγματος των Πριγκηπονήσων, στην θάλασσα της Προποντίδας. Ουσιαστικά πρόκειται για μια νησίδα, που βρίσκεται μεταξύ Χάλκης και Αντιγόνης, απέναντι από το λιμάνι της τελευταίας, το οποίο προστατεύει από τους ΒΑ ανέμους.

Έχει διαστάσεις 500x200 μ. και έκταση μόλις μερικά εκτάρια (0,008 τ.χλμ.). Το ψηλότερο σημείο της δεν ξεπερνά τα 18 μέτρα.

## Το όνομα

Δεν είναι ξεκάθαρη ούτε η παλιά ονομασία ούτε η προέλευση του ονόματος του νησιού.

Στα βυζαντινά χρόνια αναφέρεται το *"Μεσονήσιον"* σε χρυσόβουλο του Μανουήλ Α΄ Κομνηνού, το οποίο κάποιοι λόγιοι ταυτίζουν με την Πίτα. Κάποιοι άλλοι την ταυτίζουν με το *"Τραγονήσιον"*, που αναφέρεται στο ίδιο χρυσόβουλο.

Ορισμένοι ταυτίζουν την Πίτα με την *"Πιτυώδη νήσο"*, που αναφέρεται από τους αρχαίους γεωγράφους Αρτεμίδωρο και Πλίνιο. Όμως, άλλοι φέρουν αντιρρήσεις, διότι *"πιτυώδης"* είναι η *"πευκόφυτος"*, κάτι αδύνατο για τη γυμνή από βλάστηση βραχονησίδα.

Τη νεώτερη εποχή, ανέκαθεν οι Έλληνες των υπολοίπων Πριγκηπονήσων αποκαλούσαν το νησί *"Πίτα"* και οι Τούρκοι με το παραπλήσιο: *"Pide"*. Το πιθανότερο είναι να έλαβε το όνομά της από την ομοιότητά της με τις επιμήκεις πίττες που ζύμωναν οι Πολίτισσες νοικοκυρές.

Σήμερα το επίσημο τουρκικό όνομα της Πίτας είναι: *"Kaşık Adası"*.

## Ιστορικές αναφορές

Η Πίτα ήταν ανέκαθεν ακατοίκητη. Όμως, στο ψηλότερο σημείο της νησίδας υπήρχαν από παλιά σκόρπια κιονόκρανα, θραύσματα από κίονες και μια επιτύμβια στήλη, γύρω από μια παλιά κινστέρνα. Τα παλαιοχριστιανικά αυτά κατάλοιπα ενδεχομένως προέρχονται από το κτίριο στο οποίο ο αυτοκράτορας Ζήνων εκτόπισε κάποιον Πέτρο, οπαδό του σφετεριστή του θρόνου Βασιλίσκου, το 477 μ.Χ.

Στα βαθιά απάνεμα νερά της δυτικής πλευράς της συνήθιζαν να αγκυροβολούν τα πλοία τους πολλοί καπεταναίοι. Υπάρχουν αναφορές ότι τον 18ο και 19ο αιώνα υδραίικα, σπετσιώτικα και άλλα αιγαιοπελαγίτικα και επτανησιώτικα πλοία άραζαν εκεί, ξεφόρτωναν τα κανόνια τους στη βραχώδη ακτή και τα φόρτωναν πάλι κατά την επιστροφή τους.

Στις αρχές του 20ού αιώνα το νησί ήταν ιδιοκτησία του Αρμένη γιατρού Χιντιριάν. Μεταπολεμικά οι απόγονοί του το πούλησαν στο Ρωσοεβραίο Τσικβασβίλι. Από αυτόν πέρασε στον Εβραίο Dannon, ο οποίος έκτισε ένα θέρετρο στο ψηλότερο σημείο της Πίτας κι ερχόταν με την Ελληνίδα γυναίκα του και παραθέριζαν.

## Πηγές

* **Ακύλα Μήλλα**, "Πριγκηπόνησα", εκδ. ΤΑ ΝΕΑ, 2008.

## Δείτε επίσης
* Πίττα, βραχονησίδα στην Κάλυμνο

Κατηγορία:Πριγκηπόννησα
Πετροκεφάλι Ηρακλείου

Το **Πετροκεφάλι** (επίσημα: *Πετροκεφάλιον*) είναι χωριό και έδρα ομώνυμης κοινότητας του Δήμου Φαιστού στην Περιφερειακή Ενότητα Ηρακλείου της Κρήτης. Ανήκε στην επαρχία Καινούργιου του νομού Ηρακλείου. Η θέση του είναι στο 59,3 χιλιόμετρο του δρόμου προς τα Μάταλα.

Οι κάτοικοι  ασχολούνται  με την    ελαιοκομία και με την καλλιέργεια εσπεριδοειδών και πρωίμων κηπευτικών. Παλαιότερα επιδόθηκαν και στην καλλιέργεια ρυζιού. Η άρδευση γίνεται από αρτεσιανό φρέαρ και οι κάτοικοι υδρεύονται από πηγάδια. Από πολιτιστική άποψη δραστηριοποιείται ο Μορφωτικός Σύλλογος Κυριών, καθώς επίσης και το Επιμορφωτικό Κέντρο για Ενήλικες. Λειτουργούν νηπιαγωγείο και Δημοτικό Σχολείο.

## Ιστορία
Το χωριό αναφέρεται στις ενετικές απογραφές με τη σημερινή του ονομασία. Στον Καστροφύλακα (Κ 103) το βρίσκουμε με 199 κατοίκους ως *Petrochieffali*.

Στον οικισμό βρίσκεται ο δίκλιτος ναός του Αγίου Πνεύματος και Ευαγγελισμού, επίσης ο ναός της Θεοτόκου και του Αγίου Ελευθερίου. Κατά τις εορτές των ναών γίνονται πανηγύρια με παραδοσιακό κρητικό χρώμα και ταυτόχρονα θρησκευτικό χαρακτήρα.

## Παραπομπές

                 
## Πηγές
* 

## Εξωτερικοί σύνδεσμοι
* 

Κατηγορία:Δήμος Μοιρών
Κατηγορία:Χωριά της περιφερειακής ενότητας Ηρακλείου
Κατηγορία:Δήμος Φαιστού
Σύμπλεγμα (τυπογραφία)

Στην τυπογραφία, το **σύμπλεγμα** (ή αλλιώς *λιγατούρα*) είναι τυπογραφικό στοιχείο που προέρχεται από την ένωση δύο ή περισσοτέρων γραμμάτων και χρησιμοποιείται είτε για οικονομία χώρου είτε για αισθητικούς —ή και ιστορικούς— λόγους σε έντυπα και σε χειρόγραφα. 

Σήμερα, στην ελληνική τυπογραφία σπάνια γίνεται χρήση συμπλεγμάτων. Χαρακτηριστικά παραδείγματα συμπλέγματος στην ελληνική γραφή είναι αυτό του **ο** με το **υ**, καθώς και το ϗ (&#975;), που είναι συντομογραφία του **και** αντίστοιχη του λατινικού &. Η βυζαντινή γραφή χρησιμοποιούσε πολλά τέτοια στοιχεία, τα οποία όμως εξέπεσαν σε αχρηστία.

## Δείτε επίσης
* Ελληνικά τυπογραφικά συμπλέγματα
* Χριστόγραμμα

Κατηγορία:Τυπογραφία
Κατηγορία:Παλαιογραφία
Σουλήνα Βορδόνιας Λακωνίας

Η **Σουλήνα** είναι ένας μικρός συνοικισμός του δημοτικού διαμερίσματος Βορδόνιας του δήμου Πελλάνας, ενός από τους 20 δήμους του Νομού Λακωνίας. Όπως οι περισσότεροι συνοικισμοί της Βορδόνιας έχει τη δική του εκκλησία, τον Άγιο Σπυρίδωνα. Δεν διαθέτει κανονική πλατεία, αλλά ένα μικρό επίπεδο χώρο, ο οποίος χρησιμεύει κυρίως για στάθμευση αυτοκινήτων και ονομάζεται Χορτασιό.

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Εφημερίς (εφημερίδα Αλεξάνδρειας)

Η ***Εφημερίς*** ήταν καθημερινή εφημερίδα των Ελλήνων της Αιγύπτου που κυκλοφορούσε στην Αλεξάνδρεια της Αιγύπτου από το 1910 έως το 1961.

Ιδρυτής και πρώτος ιδιοκτήτης της *Εφημερίδος* ήταν ο δημοσιογράφος Νικόλαος Καραβίας, σύζυγος της ζωγράφου Θάλειας Φλωρά-Καραβία. Στα χρόνια του εθνικού διχασμού μεταξύ βενιζελικών και βασιλοφρόνων, η *Εφημερίς* τήρησε φιλοβασιλική στάση, σε αντίθεση με τον *[[Ταχυδρόμος (εφημερίδα Αλεξάνδρειας)|Ταχυδρόμο]]*, την άλλη μεγάλη ελληνική εφημερίδα της Αλεξάνδρειας, η οποία ήταν με το μέρος των βενιζελικών.

Το 1939, η *Εφημερίς* πέρασε στην ιδιοκτησία του Ιωάννη Κασιμάτη. Στα χρόνια του Κασιμάτη, το πολιτικό της στίγμα μετακινήθηκε προς το κέντρο και κατόπιν πάλι προς τα δεξιά, μέχρι να κλείσει οριστικά το 1961, την εποχή που άρχισε να φθίνει ο ελληνισμός της Αιγύπτου. 

## Βιβλιογραφία
* Μανώλης Γιαλουράκης, *Η Αίγυπτος των Ελλήνων*, β΄ έκδοση, σελ. 560. Εκδόσεις Καστανιώτη, Αθήνα 2006. ISBN 960-03-4054-4.

Κατηγορία:Εφημερίδες με τόπο έκδοσης την Αίγυπτο στην ελληνική γλώσσα
Κατηγορία:Εφημερίδες με τόπο έκδοσης την Αλεξάνδρεια
Κατηγορία:Ιστορικές ελληνικές εφημερίδες
Κατηγορία:Έλληνες της Αιγύπτου
Νέανδρος

: * *Αυτό το άρθρο αναφέρεται στο νησί Νέανδρος. Για το ομώνυμο πρόσωπο της μυθολογίας, δείτε [[Νέανδρος (μυθολογία)]].*

μικρογραφία|Το νησάκι όπως φαίνεται από τα δυτικά
Η **Νέανδρος** ή **Νιάνδρος** (τουρκ. *Tavşan Adası*) είναι ένα από τα ακατοίκητα βραχονήσια του συμπλέγματος των Πριγκηπονήσων της Προποντίδας. Έχει έκταση μόλις 10 στρέμματα. Βρίσκεται νοτιοδυτικά της Πριγκήπου και είναι η πιο απομακρυσμένη από όλα.

Στις 10 Απριλίου 2021, κηρύχθηκε προστατευόμενη ευάλωτη θαλάσσια περιοχή μέσω προεδρικού διατάγματος. 

## Ονομασία
Κατά τη βυζαντινή εποχή ονομαζόταν *"`Ιατρος"* ή *"`Υατρος"*.

Ο Σκαρλάτος Βυζάντιος την αναφέρει με το σημερινό όνομα: *Νειάνδρο* ή *Νέανδρο*, ενώ οι Τούρκοι την αποκάλεσαν «Tavşayli», δηλαδή «Λαγούσα», από το πλήθος των αγριοκούνελων που έφεραν οι Φράγκοι στο νησί, ώστε να αποτελούν τροφή και κυνηγετικό στόχο. Το τουρκικό όνομα παρέμεινε, αν και τα κουνέλια έχουν εξαφανιστεί από τη Νέανδρο εδώ και μισό αιώνα.

Στους αγγλικούς ναυτικούς χάρτες σημειώνεται ως *Balikşi adasi*, δηλαδή *«Νησί των ψαράδων»*, επειδή τα νερά του αποτελούσαν και αποτελούν πλούσιο ψαρότοπο. Οι ψαράδες το αποκαλούσαν και *«Νησί της Φώκιας»* από τις θαλάσσιες φώκιες που έμεναν στις θαλασσοσπηλιές του και *«Νησί του Αράπη»*, θεωρώντας το στοιχειωμένο.

## Ιστορικές αναφορές
Αν και η Νέανδρος είναι μικρή και έρημη, εντούτοις υπάρχουν κάποιες λιγοστές ιστορικές αναφορές σε αυτή από τα βυζαντινά χρόνια.

Τον 9ο αιώνα στην *Ύατρο* είχε ιδρύσει μονή ο Άγιος Ιγνάτιος, όπως σημειώνουν οι βυζαντινοί συγγραφείς Νικήτας Παφλαγών και Ιωάννης Ζωναράς. Η μονή επέζησε ως το 1158 τουλάχιστον, οπότε αναφέρεται σε χρυσόβουλλο του αυτοκράτορα Μανουήλ Α΄ Κομνηνού.

Τα ερείπια της μονής αυτής υπάρχουν ακόμα πάνω στο νησάκι. Οικοδομικό υλικό από αυτά έχει χρησιμοποιηθεί για τα ντάμια των ψαράδων που έβρισκαν καταφύγιο στο νησί. Στα υπάρχοντα ερείπια διακρίνεται ένα υπόγειο κτίσμα, καμαροσκεπές, μάλλον στέρνα, αφού είναι επιχρισμένο με κορασάνι. Οι ψαράδες το αποκαλούσαν *«Σπηλιά του Αη Γιάννη».* Προφανώς, η προφορική παράδοση διέσωσε το όνομα του αγίου στον οποίο ήταν αφιερωμένη η μονή, για την οποία δεν υπάρχουν γραπτές μαρτυρίες.

Σε παλιότερες εποχές, που ο ελληνισμός ήταν πολυάριθμος, κάθε χρόνο στα τέλη Αυγούστου πλήθος προσκυνητών — ιερείς, νέοι, γέροι, παιδιά — έρχονταν με καΐκια και λειτουργούσαν τον Αη-Γιάννη τον Αποκεφαλιστή, πάνω στα χαλάσματα. Έκαναν λιτανεία και αγιασμό, για να είναι πλούσιες οι ψαριές τους. Θεωρούσαν πως έτσι ξόρκιζαν τα τελώνια και τα στοιχειά που πίστευαν ότι κατοικούσαν στο νησί.

## Πηγές
* Ακύλα Μήλλα: *«Πριγκηπόνησα»*, εκδ. «ΤΑ ΝΕΑ», 2008.

## Παραπομπές


Νεανδρος
Νέσσωνας Λάρισας

Ο **Νέσσωνας** (ή **Νέσσων**) είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Ο Νέσσωνας βρίσκεται περίπου 16 χιλιόμετρα βορειοανατολικά από την Λάρισα, σε υψόμετρο 95 μέτρων. Κοντά και νότια του χωριού είναι η γνωστή από την αρχαιότητα λίμνη Νεσσωνίς (η λεγόμενη Μαυρολίμνη ή Καρατσαΐρ) και η αρχαία πόλη Νέσσων, από την οποία πήρε το όνομα ο πρώην Δήμος της περιοχής. Ο Νέσσων ήταν γιος του Θεσσαλού, απ' όπου και η ονομασία της Θεσσαλίας ως Νεσσωνίς.

Αναφέρεται επίσημα, μετά την ένωση της Θεσσαλίας, με το παλιό του όνομα από την τουρκοκρατία ως *Τζαμί* (λόγω της ύπαρξης ενός τζαμιού) το 1883 στο ΦΕΚ 126Α - 02/04/1883 να προσαρτάται στον τότε δήμο Νέσσωνος. Το 1924 με το ΦΕΚ 271Α - 30/10/1924 ορίστηκε έδρα της ομώνυμης νεοϊδρυθείσας κοινότητας και το 1932 με το ΦΕΚ 421Α - 02/12/1932 μετονομάστηκε σε  Νέσσων. Σύμφωνα με το πρόγραμμα ''Καλλικράτης'', μαζί με τον Κόρακα, αποτελούν την ομώνυμη κοινότητα που υπάγεται στη Δημοτική Ενότητα Νέσσωνος του Δήμου Τεμπών και σύμφωνα με την απογραφή 2011 έχει 94 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Επίσημος δικτυακός τόπος Δήμου Νέσσωνος
* Who Is Who

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Δήμος Νέσσωνος

Ο **Δήμος Νέσσωνος** λειτούργησε σύμφωνα με το Σχέδιο Καποδίστριας ως δήμος του Nομού Λάρισας από το 1999 έως το 2010 με έδρα το Συκούριο.

Είχε (πραγματικό) πληθυσμό 5.486 κατοίκους. Η ονομασία του Δήμου προέρχεται από την αρχαία πόλη Νέσσων, η οποία βρισκόταν κοντά στο σημερινό χωριό Νέσσωνας. 

Με τη διοικητική διαίρεση του 2011 (Σχέδιο Καλλικράτης), από την 1η Ιανουαρίου 2011 εντάχθηκε στον νέο διευρυμένο Δήμο Τεμπών της Περιφέρειας Θεσσαλίας.

Ο δήμος περιελάμβανε τα εξής 7 δημοτικά διαμερίσματα:
: **[[Δημοτικό διαμέρισμα Συκουρίου Λάρισας|Δ.δ. Συκουρίου]]**  
:: * το Συκούριο   
: **[[Δημοτικό διαμέρισμα Καλοχωρίου Λάρισας|Δ.δ. Καλοχωρίου]]**  
:: * το Καλοχώριον 
:: * το Χειμάδιον 
: **[[Δημοτικό διαμέρισμα Κυψελοχωρίου Λάρισας|Δ.δ. Κυψελοχωρίου]]**
:: * το Κυψελοχώριον 
:: * το Ακρινόν 
: **[[Δημοτικό διαμέρισμα Νέσσωνος Λάρισας|Δ.δ. Νέσσωνος]]** 
:: * ο Νέσσωνας
:: * ο Κόρακας   
: **[[Δημοτικό διαμέρισμα Όσσης Λάρισας|Δ.δ. Όσσης]]**
:: * η Όσσα
: **[[Δημοτικό διαμέρισμα Πουρναρίου Λάρισας|Δ.δ. Πουρναρίου]]**
:: * το Πουρνάριον
: **[[Δημοτικό διαμέρισμα Σπηλιάς Λάρισας|Δ.δ. Σπηλιάς]]**
:: * η Σπηλιά

## Εξωτερικοί σύνδεσμο
* Η επίσημη ιστοσελίδα του δήμου

Νεσσωνος
Βασίλειος Μπάλκος

Ο **Βασίλειος Μπάλκος** (1874 - 5 Απριλίου 1943) ήταν Έλληνας θεολόγος και πολιτικός, ο οποίος διετέλεσε βουλευτής Πρέβεζας (1915, 1920-22), Δήμαρχος Πρέβεζας (1923, 1924-29, 1934-41), Νομάρχης Ηλείας (1930), Νομάρχης Φλώρινας (1930-32), Νομάρχης Σάμου (Φεβρουάριος 1933) και Νομάρχης Κεφαλονιάς (1933).

## Βιογραφία
Γεννήθηκε στην Πρέβεζα το 1874 και καταγόταν από καλή οικογένεια της πόλης. Σπούδασε θεολογία στη Θεολογική Σχολή της Χάλκης από την οποία αποφοίτησε το 1895. Μετά την ολοκλήρωση των σπουδών του και ως κληρικός, διορίστηκε διευθυντής των Ελληνικών σχολείων της Ρουμανίας.
 Εκεί αγάπησε τη δασκάλα Ματρώνα, την οποία παντρεύτηκε χωρίς να αποκτήσουν απογόνους.

Το 1903 πήγε στο Μοναστήρι (Μπίτολα) ως αντιπρόσωπος του Μακεδονικού Κομιτάτου. Εκεί γνωρίστηκε και συνδέθηκε με στενή φιλία με τον Δημήτριο Λαμπράκη, εκδότη κατόπιν της εφημερίδας *[[το Βήμα]]*.

Το 1911 επέστρεψε στη γενέτειρά του, Πρέβεζα. Το 1912-13 διετέλεσε διοικητικός Επίτροπος του Καζά Μαργαριτίου. Το 1913 απέβαλε τα ράσα και έγινε θερμός οπαδός του Ελευθέριου Βενιζέλου. Εκλέχτηκε βουλευτής Πρέβεζας το 1915 και 1920-1922. Διορίστηκε Δήμαρχος Πρέβεζας το 1923 και εκλέχτηκε δήμαρχος τις ίδιας πόλης το 1924, θέση στην οποία παρέμεινε μέχρι το 1929.

Στις 7 Μαΐου του 1930 ο Ελευθέριος Βενιζέλος τον διόρισε, μετά από υπόδειξη του Δημητρίου Λαμπράκη, νομάρχη Ηλείας, θέση στην οποία παρέμεινε μέχρι τις 3 Οκτωβρίου 1930. Διορίστηκε νομάρχης Φλώρινας από το 1930 μέχρι το 1932, και Καστοριάς το 1933. Το 1934 εκλέχθηκε και πάλι δήμαρχος της Πρέβεζας και παρέμεινε μέχρι τις 20 Απριλίου 1941, οπότε παύτηκε από τους Ιταλούς. Είναι ο μακροβιότερος συνολικά δήμαρχος Πρέβεζας με 15 περίπου χρόνια δημαρχίας σε τέσσερις θητείες. Πέθανε φτωχός το 1943 στην Αθήνα.

Στην πόλη της Πρέβεζας κεντρική οδός, στην οποία στέκει το κτήριο της Λαϊκής Αγοράς, που κτίστηκε επί δημαρχίας του, φέρει το όνομά του. Ο οικογενειακός τους τάφος είναι στο κοιμητήριο της Πρέβεζας.

## Βιβλιογραφικές Παραπομπές


Κατηγορία:Νομάρχες Ηλείας
Κατηγορία:Νομάρχες Κεφαλληνίας
Κατηγορία:Νομάρχες Φλώρινας
Κατηγορία:Βουλευτές Θεσπρωτίας
Κατηγορία:Βουλευτές Πρέβεζας
Κατηγορία:Δήμαρχοι Πρέβεζας
Κατηγορία:Μακεδονομάχοι
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Νομάρχες Σάμου
Πλατανάκια (αποσαφήνιση)

Το τοπωνύμιο **Πλατανάκια** μπορεί να αναφέρεται στους εξής οικισμούς:

* Πλατανάκια Άρτας
* Πλατανάκια Βοιωτίας
* Πλατανάκια Πιερίας
* Πλατανάκια Σερρών
* Πλατανάκια Τρικάλων

## Ενικός
* στο Πλατανάκι Αρκαδίας.